वेदान्त दर्शन
प्रस्थानत्रयी लिए प्रस्थानत्रयी देखें वेदान्त का शाब्दिक अर्थ है - 'वेदों का अन्त' (अथवा सार)। उपनिषद् वैदिक साहित्य का अंतिम भाग हैं, इसीलिए इनको वेदान्त कहते हैं। कर्मकाण्ड और उपासना का मुख्यतः वर्णन मंत्र और ब्राह्मणों में है तथा ज्ञान का विवेचन उपनिषदों में पाया जाता है। वेदान्त की तीन शाखाएँ जो सबसे अधिक प्रसिद्ध हैं, वे हैं: अद्वैत वेदान्त, विशिष्ट अद्वैत और द्वैत। आदि शंकराचार्य, रामानुज और मध्वाचार्य को क्रमशः इन तीनो शाखाओं का प्रवर्तक माना जाता है। इनके अलावा भी ज्ञानयोग की अन्य शाखाएँ हैं। ये शाखाएँ अपने प्रवर्तकों के नाम से जानी जाती हैं जिनमें भास्कर, वल्लभ, चैतन्य, निम्बार्क, वाचस्पति मिश्र, सुरेश्वर और विज्ञान भिक्षु शामिल है। आधुनिक काल में जो प्रमुख वेदान्ती हुये हैं उनमें रामकृष्ण परमहंस, स्वामी विवेकानन्द, अरविन्द घोष, स्वामी शिवानन्द स्वामी करपात्री और रमण महर्षि उल्लेखनीय हैं। ये आधुनिक विचारक अद्वैत वेदान्त शाखा का प्रतिनिधित्व करते हैं। दूसरे वेदान्तो के प्रवर्तकों ने भी अपने विचारों को भारत में भलिभाँति प्रचारित किया है , जैसे आचार्य प्रशांत वेदांत दर्शन को भारत में हर व्यक्ति से अवगत कराने का प्रयास कर रहे है। परन्तु भारत के बाहर उन्हें बहुत कम जाना जाता है। चारों वेदों मे चार महावाक्य है | ऋग्वेद में " प्रज्ञानं ब्रह्म" , यजुर्वेद में " अहं ब्रह्मास्मि" सामवेद में “ तत्त्वमसि" तथा अथर्ववेदे " में अयमात्मा ब्रह्म" यह महावाक्य सुशोभित हैं । ये महावाक्य वेदांत दर्शन के आधार स्तम्भ हैं |